11.7.2014 Jurnalul Oficial al Uniunii Europene L 203/1 II (Acte fără caracter legislativ) REGULAMENTE REGULAMENTUL (UE) NR. 747/2014 AL CONSILIULUI din 10 iulie 2014 privind măsuri restrictive având în vedere situația din Sudan și de abrogare a Regulamentelor (CE) nr. 131/2004 și (CE) nr. 1184/2005 CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2014/450/PESC a Consiliului din 10 iulie 2014 privind măsuri restrictive având în vedere situația din Sudan și de abrogare a Deciziei 2011/423/PESC (), având în vedere propunerea prezentată în comun de ÎInaltul Reprezentant al Uniunii pentru afaceri externe şi politica de securitate şi de Comisia Europeană, întrucât: (1) La 10 ianuarie 2004, Consiliul a adoptat Poziția comună 2004/31/PESC (), care menține embargoul asupra armelor impus Sudanului prin Decizia 94/165/PESC a Consiliului ()). La 26 ianuarie 2004, Consiliul a adoptat Regulamentul (CE) nr. 131/2004 (*), care pune în aplicare Poziţia comună 2004/31/PESC. (2) La 30 iulie 2004, Consiliul de Securitate al ONU a adoptat Rezoluția (RCSONU) 1556 (2004) care a impus un embargo asupra armelor împotriva Sudanului. La 29 martie 2005, Consiliul de Securitate al ONU a adoptat RCSONU 1591 (2005) care a impus anumite restricții împotriva persoanelor care obstrucționează procesul de pace, constituie o amenințare la adresa stabilității în Darfur şi în regiune, încalcă dreptul internațional umanitar sau dreptul internaţional al drepturilor omului sau comit alte atrocități, încalcă embargoul asupra armelor sau se fac responsabile de survolări militare cu caracter ofensiv în regiunea Darfur și deasupra acesteia. (3) La 30 mai 2005, Consiliul a adoptat Poziţia comună 2005/411/PESC (/), care a integrat într-un singur act juridic măsurile impuse prin Poziţia comună 2004/31/PESC şși măsurile care urmau a fi puse în aplicare în temeiul RCSONU 1591(2005). (4) La 18 iulie 2005, Consiliul a adoptat Regulamentul (CE) nr. 1184/2005 (*) de punere în aplicare a Poziţiei comune 2005/411/PESC și de impunere a anumitor măsuri restrictive specifice îndreptate împotriva anumitor persoane care obstrucționează procesul de pace şi încalcă dreptul internațional în conflictul din regiunea Darfur din Sudan. () A se vedea pagina 106 din prezentul Jurnal Oficial. (') Poziţia comună 2004/31/PESC a Consiliului din 9 ianuarie 2004 privind impunerea unui embargo împotriva Sudanului asupra armelor, munițiilor și echipamentelor militare OL 6, 10.1.2004, p. 55). () Decizia 94/165/PESC a Consiliului din 15 martie 1994 privind poziția comună definită în temeiul articolului ].2 din Tratatul privind Uniunea Europeană în legătură cu impunerea unui embargo împotriva Sudanului asupra armelor, munițiilor și echipamentelor militare JOL75,17.3.1994,p.1). () Regulamentul (CE) nr. 131/2004 al Consiliului din 26 ianuarie 2004 de impunere a unor măsuri restrictive împotriva Sudanului şi a Sudanului de Sud JO L 21, 28.1.2004, p. 1). () Poziţia comună 2005/411/PESC a Consiliului din 30 mai 2005 privind adoptarea unor măsuri restrictive împotriva Sudanului și de abro- gare a Poziţiei comune 2004/31/PESC OL 139, 2.6.2005, p. 25). (') Regulamentul (CE) nr. 1184/2005 din 18 iulie 2005 de impunere a anumitor măsuri restrictive specifice îndreptate împotriva anumitor persoane care obstrucționează procesul de pace și încalcă dreptul internațional în conflictul din regiunea Darfur din Sudan (JO L 193, 23.7.2005, p.9).